Les obres d'humanització del carrer Jesuïtes de Gandia finalitzen amb una inversió de 411.000 euros
19 desembre 2024

## Les obres d'humanització del carrer Jesuïtes de Gandia finalitzen amb una inversió de 411.000 euros19 desembre 2024Última actualització: 19 desembre 2024

![](../gestion/img/743da70f02d0283a991eaf8375f95b4ec6992d422edbfffbb67aab4ad0696b7d.jpg)  
  

L'alcalde de Gandia, **José Manuel Prieto**, acompanyat per la coordinadora general d'Urbanisme, **Maite Alonso**; la presidenta de la Junta de Districte del Centre Històric, **Lydia Morant**, i tècnics municipals, han visitat aquest matí les obres d'humanització del carrer Jesuïtes.

La intervenció, que ja ha finalitzat, forma part de la primera fase del projecte de regeneració urbana de l'entorn de l'Ajuntament, s'emmarca dins del Pla d'Humanització de places i carrers.

Unes obres adjudicades per 411.000 euros, dels quals 254.000 euros procedeixen del Pla de Recuperació, Transformació i Resiliència del Ministeri d'Indústria, Comerç i Turisme.

Aquestes obres formen part d'una actuació global que compta amb un pressupost d'1,6 milions d'euros i que garantirà la convivència de vehicles i vianants, millorant la qualitat de vida dels veïns, dels turistes que visiten el Convent de Santa Clara, el Maga, el Palau Ducal, l'Ajuntament, i dels escolars que acudeixen als centres educatius que existeixen en la zona, alhora que es generen noves oportunitats per al comerç i l'hostaleria.

La primera autoritat va destacar que amb aquestes obres es finalitzarà el procés de regeneració urbana de tot el Centre Històric que es va iniciar en els 80 del passat segle convertint a Gandia en una de les primeres ciutats d'Espanya a apostar per aquesta mena d'actuacions que van ser tot un revulsiu, revitalitzant el Centre Històric.

“_Estem davant una intervenció i una inversió potent. Millorem la confortabilitat de veïns, comerciants i visitants. Podem estar contents, ja que es resolen les assignatures pendents que teníem en la zona_”, ha afirmat Prieto, qui ha incidit en què la col·locació d'arbratge permetrà mitigar els efectes del canvi climàtic i que també s'ha actuat soterrant tot el cablejat raó per la qual la imatge visual del carrer també ha millorat.

Quant a la segona fase, l'alcalde ha recordat que ja s'està executant i que els temps s'estan complint amb el que els treballs finalitzaran a en uns sis mesos.

[Twittear](https://twitter.com/share)